დასაქმების პრობლემა ამერიკაში
ოქტომბერში უმუშევრობის ყველზე დაბალი მაჩვენებელი დაფიქსირდა უკანასკნელი 6 თვის მანძილზე
უმუშევრობის მაჩვენებელი შეერთებულ შტატებში უკანასკნელი 6 თვის მანძილზე ყველაზე დაბალია, თუმცა გასულ თვესთან შედარებით მან მხოლოდ პროცენტის ერთი მეათედით დაიკლო. ოქტომბრის დასაქმების ანგარიშის მიხედვით ამერიკაში 80 ათასი ახალი სამუშაო ადგილი შეიქმნა, უფრო მეტი ვიდრე აგვისტოში ან სექტემბერში. შედეგი, რა თქმა უნდა, პოზიტიურია, მაგრამ დიდი სურათისთვის - არც ისე იმედის მომცემი. უმუშევრობის მაჩვენებელი ისევ 9-პროცენტიან ნიშნულზეა და ქვეყანაში 13,9 მილიონი მოქალაქე დაუსაქმებელია. ძალიან ძნელია ამ პირობებში ოპტიმიზმის შენარჩუნება, ამბობს ჯუდი, რომელმაც სამსახური ერთი წლის წინ დაკარგა: - ამბობს ჯუდი. ბევრ სხვა დასაქმების კომპანიასთან ერთად ჯუდი ვირჯინიის ოფისის ხშირი სტუმარია. აქ ინფორმაცია რეგიონის თითქმის მთელი ვაკანსიების შესახებ იყრის თავს. მასთან ერთად სამუშაოს კევინ ნორისიც ეძებს. მაგისტრის ხარისხი დაცული მაქვს და 13 წლის ასაკიდან ვმუშაობ, ამბობს კევინი. ამბობს ის. საერთო-ეროვნული მაჩვენებლის მცირედი გაუმჯობესება აქ არ იგრძნობა. საქმე ძალიან ძნელად მიიწევს წინ, აღნიშნავენ შტატის დასაქმების ოფისის თანამშრომლები. ვირჯინიის დასაქმების კომისიის მენეჯერი, დოტი ბრაუნი ყველას მოუწოდებს ფარხმალი არ დაჰყარონ და მათ ცენტრში ხშირად იარონ. ამბობს ქალბატონი ბრაუნი. უმუშევრების ნაწილი ამ მდგომარეობას ვაშინგტონში პოლიტიკოსების უუნარობას და მათ გაუთავებელ პარტიულ დაპირისპირებებს აბრალებს. დემოკრატები რესპუბლიკელებს ადანაშაულებენ და პირიქით. ჯინ სპერლინგი, თეთრ სახლში ეკონომიკის ეროვნული საბჭოს დირექტორი, თვლის, რომ პრეზიდენტის სამუშაო ადგილების შექმნის გეგმა ბევრ პრობლემას გადაჭრის, მაგრამ კაპიტოლიუმში რესპუბლიკელების ოპონირება საქმეს აფერხებს. აღნიშნავს ბატონი სპერლინგი. პრეზიდენტი ობამას 447-მილიარდიანი სამუშაო ადგილების შექმნის გეგმა მილიონერი ამერიკელებისთვის გაზრდილი გადასახადების ხარჯზე უნდა ამოქმედდეს. რესპუბლიკელები მისი კატეგორიული წინააღმდეგები არიან, რადგან თვლიან, რომ ეს ნაბიჯი უკურეაქციას გამოიწვევს: თუკი ამერიკის ყველაზე მდიდარ ფენას გადასახადი გაეზრდება, ისინი ახალ სამუშაო ადგილებს ვეღარ შექმნიან და ეს ყოველივე მხოლოდ თავის მოტყუება იქნება. ფაქტი კი ისაა, რომ 2007 წელს დაწყებულმა რეცესიამ ქვეყანაში თითქმის 8 მილიონამდე სამუშაო ადგილი მოსპო. მას შემდეგ კი ამერიკის ეკონომიკამ მხოლოდ 2 მილიონი ახალი ადგილი დამატა. ასეთია რეალობა. უკიდურესად პოლარიზებული ორპარტიული ვაშინგტონი კი ეკონომიკაში რადიკალური ნაბიჯების გადადგმას ვერ ახერხებს.